દિવાળીનાં દિવસોમાં આખુ મોટેલ સિક્ષનું કુટૂંબ ભેગુ થાય. આ વખતે નવી પેઢી બેવડાઇ હતી અર્જુન ને ત્યાં બાબો હતો. વાઘબારસે આખી મોટેલ કેંડલ થી ઝગમગતી હતી. બીજે દિવસે ધનતેરસનાં ઘુઘરા અને ધન પૂજન વખતે સૌને લક્ષ્મી પૂજન પછી કવરો મોટેલ તરફથી મળતા. સાંજે ફટાકડા ફૂટતા અને ઘર આખું કલબલતું. સ્ટાફને ઘુઘરા અને મીઠી સુંવાળીનાં પેકેટો મળતા.સૌ ત્રણેય પાર્ટનરોને પગે લાગતા. કાળીચૌદશને દિવસે ખાટા વડા તળાતા અને ભદ્ર કાળી માતાનું પૂજન થતું.બેસતા વરસનાં દિવસે ચોપડા પૂજન થતું. ત્યારે ગામમાં અને ગામની આજુબાજુ ૩૦ માઈલ દુર થી સ્વામિનારાયણ સંપ્રદાયનાં સૌને નોતરું અપાતું સૌ વેપારી ઓનું ચોપડા પૂજન ત્યાં થતું અને લાડવા વાલ અને ફુલવડીનું ભોજન અપાતું